stanford-oval/wikipedia huggingface dataset:
עונת 2010/2011 ביורוליג
שלבי הגמר > השלבים המתקדמים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר | משחק הגמר | משחק הגמר |
 
|   | 1 |  יווןפנאתינאיקוס | 82 | 75 | 76 | 78 |   |   |  |  |  |  |  |  |  |  |  |  |  |  |  |  |  |  |  |
|  | 8 |  ספרד ברצלונה | 83 | 71 | 74 | 67 |   |   |  |  |  |  |  |  |  |  |  |  |  |  |  |  |  |  |  |
|  | 8 |  ספרד ברצלונה | 83 | 71 | 74 | 67 |   |   |   |   |  יווןפנאתינאיקוס | 77 |   |   |   |   |   |  |  |  |  |  |  |  |  |
|  |  |  |  |  |  |  |  |   |   |   |  יווןפנאתינאיקוס | 77 |   |   |   |   |   |  |  |  |  |  |  |  |  |
|  |  |  |  |  |  |  |  |   |   |   |  איטליהמונטפסקי סיינה | 69 |   |   |   |   |   |  |  |  |  |  |  |  |  |
|  | 4 |  איטליהמונטפסקי סיינה | 41 | 82 | 81 | 88 |   |   |   |   |  איטליהמונטפסקי סיינה | 69 |   |   |   |   |   |  |  |  |  |  |  |  |  |
|  | 4 |  איטליהמונטפסקי סיינה | 41 | 82 | 81 | 88 |   |   |  |  |  |  |  |  |  |  |   |  |  |  |  |  |  |  |  |
|   | 5 |  יוון אולימפיאקוס | 89 | 65 | 72 | 86 |   |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |  יווןפנאתינאיקוס | 78 |   |   |   |   |
|  |  |   |   |   |   |   |   |   |   |   |   |   |   |   |   |   |   |   |   |  ישראל מכבי תל אביב | 70 |   |   |   |   |
|   | 3 |  ישראלמכבי תל אביב | 70 | 83 | 81 | 99 |   |   |  |  |  |  |  |  |  |  |   |  |  |  |  |  |  |  |  |
|  | 6 |  ספרד קאחה לבורל ויטוריה | 76 | 81 | 60 | 77 |   |   |  |  |  |  |  |  |  |  |   |  |  |  |  |  |  |  |  |
|  | 6 |  ספרד קאחה לבורל ויטוריה | 76 | 81 | 60 | 77 |   |   |  |   |  ישראלמכבי תל אביב | 82 |   |   |   |   |   |  |  |  |  |  |  |  |  |
|  |  |  |  |  |  |  |  |   |  |   |  ישראלמכבי תל אביב | 82 |   |   |   |   |   |  |  |  |  |  |  |  |  |
|  |  |  |  |  |  |  |  |   |   |   |  ספרד ריאל מדריד | 63 |   |   |   |   |   | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד |  |
|  | 2 |  ספרדריאל מדריד | 71 | 75 | 75 | 72 | 66 |   |   |   |  ספרד ריאל מדריד | 63 |   |   |   |   |   | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד | משחק על מדליית ארד |  |
|  | 2 |  ספרדריאל מדריד | 71 | 75 | 75 | 72 | 66 |   |  |  |  |  |  |  |  |  |  |  |  |  |  |  |  |  |  |
|   | 7 |  ספרד פאואר אלקטרוניקס ולנסיה | 65 | 81 | 66 | 81 | 58 |   |   |   |   |   |   |   |   |   |   |   |  |  איטליהמונטפסקי סיינה | 80 |   |   |   |   |
|   |   |   |   |   |   |   |   |   |   |   |   |   |   |   |   |   |   |   |  |  ספרד ריאל מדריד | 62 |   |   |   |   |
שלבי הגמר > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 8 במאי 2011 | יוון פנאתינאיקוס | 70:78 | ישראל מכבי תל אביב | פלאו סן ז'ורדי, ברצלונה. צופים: 13,480 שיפוט: חואן מיטיאנה (ספרד),  לואידז'י למוניקה (איטליה)  רוברט לוטרמוזר (גרמניה) |
| 8 במאי 2011 | מייק באטיסט (18)   דימיטריס דיאמנטידיס (16)   דרו ניקולס (14)   רומיין סאטו (13)   אנטוניס פוטסיס (5)   ניק קלאת'ס (4)   איאן ויווקאס (4)   סטראטוס פרפרוגלו (2)   אלכס מאריץ' (2) |  | צ'אק איידסון (17)   דייוויד בלו (14)   ג'רמי פארגו (12)   ליאור אליהו (12)   גיא פניני (8)   סופוקליס שחורציאניטיס (4)   מילאן מצ'באן (3) | פלאו סן ז'ורדי, ברצלונה. צופים: 13,480 שיפוט: חואן מיטיאנה (ספרד),  לואידז'י למוניקה (איטליה)  רוברט לוטרמוזר (גרמניה) |
שלבי הגמר > ישראל בתחרות

מכבי תל אביב החלה את העונה בשלב הבתים, בו סיימה במאזן של 9-1 וסיימה כראש הבית (אחרי הפסד במחזור הראשון, מכבי השיגה תשעה ניצחונות רצופים). את שלב הבתים השני (טופ-16), מכבי סיימה במקום השני עם מאזן של שלושה ניצחונות ושלושה הפסדים, מיקום זה הקנה לה את הכרטיס לשלב רבע הגמר (שלב ההצלבה). בשלב רבע הגמר מכבי פגשה את קאחה לאבורל ויטוריה, ועם ניצחון חוץ במשחק השני בסדרה הצליחה להפוך את יתרון הביתיות, בדרך לניצחון 3-1 בסדרה של הטוב מ-5 שהקנה לה את הכרטיס המיוחל לשלב הפיינל פור של היורוליג שנערך בברצלונה. בשלב חצי הגמר מכבי הביסה את ריאל מדריד, אך במשחק הגמר היא הפסידה לפנאתינאיקוס של אובראדוביץ' וסיימה את העונה כסגנית האלופה.
הפועל גלבוע גליל השתתפה במוקדמות, אך הודחה בסיבוב הראשון.
פלביוס אאטיוס

| --- | --- |

 לידה:  391 סיליסטרה, האימפריה הביזנטית 
 נרצח:  21 בספטמבר 454 (בגיל 63 בערך) רוונה 
 מדינה:  האימפריה הרומית המערבית, רומא העתיקה 
 צאצאים:  Carpilio, Aetia, Gaudentius 
 השתייכות:  הצבא הרומי בתקופת הקיסרות המאוחרת 
 דרגה:  מגיסטר מיליטום 
 פעולות ומבצעים
 קרב רוונה  הקרב במישורים הקטאלונים 
 
פלאביוס אאטיוס (לטינית: Flavius Aëtius; בערך 391–454 לספירה) היה מגיסטר מיליטום, פטריקיוס ואישיות מרכזית באימפריה הרומית המערבית בשלהי העת העתיקה. הוא זכור במיוחד כמי שהביס את אטילה ההוני בקרב במישורים הקטאלונים.
אאטיוס נולד בדורוסטורם (סיליסטרה שבבולגריה בימנו). בשירות האימפריה המערבית, הגיע למשרת מגיסטר אקוויטום ואחר כך רוזן אפריקה. הוא שהה מספר שנים בחצרו של אלאריק הראשון, מלך הוויזיגותים (כנראה 405–408) וכן אצל ההונים. הוא למד את שיטות המלחמה של שבטים אלו, דבר שהועיל לרומא מאוד בהתגוננות מפניהם מאוחר יותר, כאשר ניצל אאטיוס היטב את הידע שרכש.
בשנת 425 הוביל אאטיוס צבא של 60,000 הונים כדי לתמוך בטוען לכתר הקיסרי יואנסוס, אולם הוא הגיע לרוונה שלושה ימים לאחר שיואנס הובס והוצא להורג. בגיבוי הכוח ההוני הגדול שהיה ברשותו לא התקשה אאטיוס לזכות במחילה ובתפקיד המגיסטר מיליטום פר גאליה מגאלא פלקידיה אמו והעוצרת של הקיסר-הילד ולנטיניאנוס השלישי.
בגאליה הביס אאטיוס את הוויזיגותים בארל ואילץ אותם לסגת לאקוויטניה. לאחר מכן חיזק את גבול הריין והגן על נורקיום מפני התקפות השבטים הגרמאנים. הוא הסית את פלקידיה להכריז על בוניפקיוס, רוזן אפריקה, כמורד בקיסר, אך בסופו של דבר חזר בוניפקיוס להיות מועדף עליה, לא לפני שעורר מהומות באפריקה וקרא לעזרתו את הוונדלים מהיספניה, וב-432 נקרא חזרה לאיטליה והוענק לו תואר פטריקיוס. אאטיוס, מאמין שפלקידיה החליטה להיפטר ממנו, יצא נגד בוניפקיוס ונלחם נגדו בקרב ליד רימיני בקרב שנקרא גם קרב רוונה. על אף שבוניפקיוס ניצח בקרב זה הוא נפצע פצעי מוות ומת מספר חודשים מאוחר יותר. אאטיוס נמלט לדלמטיה ובעזרתם של ההונים שתוגמלו באדמות הוחזר לכוח על ידי פלקידיה ב-433.
משנת 433 ועד ל-450 היה אאטיוס האישיות המרכזית במערב, תוך שהוא מנשל את פלקידיה מכוחה על ידי הטיית הגנרלים לצידו. ב-436 הבורגונדים ניסו לנצל את התסיסה שעוררו הבגאודאי כדי לתפוס עוד אדמות, אאטיוס הגיב בקריאה להתערבות ההונים ועשרים אלף בורגונדים נהרגו. בשנים שבין 440 ל-450 הוא היה עסוק בעיקר בבעיות בגאליה ובספרד. ב-443 הוא ישב את הבורגונדים הנשארים בסבויה.
בשנת 451 פלש אטילה מלך ההונים לגאליה. אאטיוס, שהסתמך עד אז על כוחותיהם של ההונים כדי לבלום את השבטים הגרמאנים, החליט לכרות עם הגרמאנים ברית. הגרמאנים, שהיו מבוהלים כמוהו מן הפלישה ההונית, נענו. יחד עם תיאודוריד הראשון מלך הוויזיגותים (שאף נהרג בקרב), וקואליציה של שבטים גרמאנים, הצליח אאטיוס לנצח את אטילה  בקרב במישורים הקטאלונים שנקרא גם קרב שאלון, כוחותיו של אטילה נסוגו אל מעבר לריין ולא איימו עוד על גאליה.
אף על פי שאירס את בנו לבתו של ואלנטיניאנוס, הרגיש הקיסר מאוים על ידי אאטיוס והאמין שהוא חושק בכס הקיסרי, וב-21 בספטמבר 454 רצח אותו במו ידיו. זמן לא רב אחר כך (מרץ 455) נרצח ואלנטיניאנוס עצמו על ידי חבריו של אאטיוס. רוב החיילים ששהו בקרבת מקום היו חסידיו של אאטיוס ולא נקפו אצבע כדי להציל את הקיסר.
עדינה בר-אל

| --- | --- |

עדינה בר-אל, 2015
 לידה:  23 במאי 1946 (בת 78) תל-אביב, פלשתינה (א"י) 
 מדינה:  ישראל 
 עיסוק:  סופרת ילדים ונוער, חוקרת ספרות
 מקום לימודים:  אוניברסיטת תל אביב, האוניברסיטה העברית בירושלים 
 
עדינה בר-אל (נולדה בכ"ב באייר תש"ו, 23 במאי 1946) היא סופרת ילדים ונוער, חוקרת ספרות, מבקרת ספרות ומרצה.
ביוגרפיה

בר-אל נולדה בשם עדינה פרנקל במאי 1946 בשכונת נווה צדק בתל אביב, בת לניצולי השואה. נעוריה עברו עליה בגבעתיים, שם סיימה את לימודיה בתיכון קלעי. בצבא שירתה בנח"ל. בוגרת החוגים לספרות עברית ולמקרא של אוניברסיטת תל אביב, מוסמכת האוניברסיטה העברית בירושלים בספרנות (1989) ובעלת תואר דוקטור מטעם החוג ליידיש באוניברסיטה העברית בירושלים (2002). פרסמה ספרי ילדים ונוער, וכן מאמרים רבים באנציקלופדיות ובכתבי עת. זכתה במספר פרסים ומלגות על פעילותה. בר-אל נשואה, אם לשלושה וסבתא לנכדים. חברת מושב ניר ישראל שבמישור החוף הדרומי.
מחקר, הוראה וכתיבה > חוקרת ספרות ילדים ונוער

בר-אל מיקדה את מחקריה בספרות ילדים בכלל ובספרות ילדים ביידיש בפרט. נושא הדיסרטציה שלה היה: "עיתוני ילדים יהודיים ביידיש ובעברית בפולין בין שתי מלחמות העולם".
כיום ממשיכה בר-אל במחקריה על סופרי ילדים ביידיש בארגנטינה, וכן מרצה וכותבת ספרי מחקר ומאמרים בתחומים: ספרות ילדים ביידיש ובעברית; עיתונות ילדים ביידיש, בעברית ובשפות אחרות; החינוך היהודי בפולין; ספרות השואה והוראתה; ועוד.
מחקר, הוראה וכתיבה > מחנכת, מרצה ועורכת

בר-אל לימדה שנים רבות בבתי-ספר תיכוניים. בין השנים 2006 - 1990 הייתה מרצה בסמינר (לימים: מכללה אקדמית) "אחווה" בדרום הארץ, בה ייסדה וניהלה את מס"ד - מרכז לספרות ולספרות ילדים ונוער. ארגנה ימי עיון ומפגשים עם סופרים וערכה שנתון בשם "מַסָּד- מאסף לענייני ספרות והוראתה (2008 – 2003).
מחקר, הוראה וכתיבה > סופרת לילדים ונוער

בר-אל פרסמה ספרי קריאה (פירוט להלן) וכן עשרות סיפורים לילדים ולנוער, שנדפסו בכתבי העת: "משמר לילדים", "הארץ שלנו", ידיעות אחרונות" ועוד. חברה ב"אגודת הסופרים העבריים" ומשמשת כראש "סומליון" - אגודת סופרים ומשוררים לילדים ונוער.
פרסים ומלגות

1998 – פרס "נרקיס", החוג ליידיש, האוניברסיטה העברית בירושלים

1999 – פרס "פומרנץ", החוג ליידיש, האוניברסיטה העברית בירושלים

2000 – פרס ע"ש אפרים וחנה אויערבאך, החוג ליידיש, האוניברסיטה העברית בירושלים

1999-2000 – Memorial Foundation for Jewish Culture, New-York
2003-2004 - Memorial Foundation for Jewish Culture, New-York
ספרי קריאה לילדים ולנוער

תינוק חדש במשפחה (תל אביב: עופר, תשל"ג 1973)
קראנו לו טקסי (תל אביב: הקיבוץ המאוחד, תשל"ז 1977)
המכנסים של סבא (תל אביב: הקיבוץ המאוחד, תשמ"א 1981)
מה קרה לכובע (תל אביב: ספרית פועלים, תשמ"ו 1985)
המלך למך (תל אביב: הקיבוץ המאוחד, 1987)
הכי חזק בגן (תל אביב: ספרית פועלים, תשמ"ח 1988)
הם ירו גם בעורבים (תל אביב: עם עובד, 1992)
צברית מצויה : שירים (תל אביב: רשפים, תשנ"ג 1993)
גולה (תל אביב: יסוד, תשנ"ד 1994)
אני, לולה (תל אביב: רשפים, תשנ"ה 1995)
הדודה סימונה באה לביקור (תל אביב: יסוד, תשנ"ה 1995)
אישה זרה (תל אביב: ספרית פועלים, תשנ"ו 1996)
הנסיעה העליזה (קריית גת: דני ספרים, 1997)
גברת דווקא (תל אביב: מודן, תשנ"ז 1997)
אולי ראית ילד כזה? (תל אביב: ספרית פועלים, תש"ס 2000)
נוגי ויונתן (בני ברק: ספרית פועלים, תשס"ג 2003)
גן-חיות בבית (כפר-מונש: עופרים, תשע"א 2010)
הקנגורו והמעיל (כפר-מונש: עופרים, תשע"א 2010)
(עורכת) שמואל צסלר / שירים מאוירים לילדים ביידיש ובעברית (ירושלים-תל אביב: האוניברסיטה העברית, בית לייוויק, תשע"א 2011)
כמה טוב לקרוא: כל אחד חזק במשהו (כפר-מונש: עופרים, תשע"ב 2012)
אדון אדמון (ראשון לציון: אוריון, תשע"ז 2017)
אין כמוני (ראשון לציון: אוריון, תשע"ז 2017)
ספרי מחקר

בין העצים הירקרקים : עיתוני ילדים ביידיש ובעברית בפולין 1918–1939 (ירושלים: הספרייה הציונית - ההסתדרות הציונית העולמית : מכון דב סדן, האוניברסיטה העברית בירושלים, תשס"ו 2006)
כשאגדל אעלה לארץ ישראל : רשת תרבות בפולין ועיתוניה לילדים (תל אביב: אוניברסיטת תל אביב, תשס"ג 2003)
עיתוני ילדים יהודיים בפולין: סיכום מחקר: כולל לקסיקון סופרים ומשוררים לילדים ביידיש.(אחווה, המכללה האקדמית לחינוך, 2002)
תרגומים

אַליסעס אַוואַנטורעס אין וווּנדערלאַנד תרגום מאנגלית ליידיש (הוצאת צור-אות, ירושלים, 2012) של הספר הרפתקאות אליס בארץ הפלאות מאת לואיס קרול.
אַליסעס אַוואַנטורעס אין וווּנדערלאַנד Evertype" publishing house, Scotland 2018" [מהדורה שנייה ומתוקנת של תרגום מאנגלית ליידיש (באותיות עבריות) של הספר הרפתקאות אליס בארץ הפלאות מאת לואיס קרול.
(Alises Avantures in Vunderland ("Evertype" publishing house, Scotland 2018 [מהדורה שנייה ומתוקנת של תרגום מאנגלית ליידיש (באותיות לטיניות) של הספר הרפתקאות אליס בארץ הפלאות מאת לואיס קרול.
פרסומים > באנציקלופדיות

אנציקלופדיה יודאיקה;
The YIVO Encyclopedia: Jews in Eastern Europe, Yale University press, New-York 2008;
פרסומים > בכתבי עת

כיוונים חדשים: כתב-עת לציונות וליהדות, הספרייה הציונית;
קשר, אוניברסיטת תל אביב;
מעגלי קריאה, אוניברסיטת חיפה;
חוליות: דפים למחקר ספרות יידיש וזיקותיה לספרות העברית, אוניברסיטת חיפה;
ספרות ילדים ונוער, משרד החינוך והתרבות;
טאָפּלפּונקט, תל אביב;
מאזנים, אגודת הסופרים, תל אביב;
חיות וחברה, אוניברסיטת תל אביב;
מעוף ומעשה, אחווה – המכללה האקדמית לחינוך.
הד הגן, משרד החינוך והתרבות.
History of Education, London
עריכה

ניר ישראל : מושב חוגג יובל 50 ; 1949–1999 (ניר ישראל, תשנ"ט 1999)
הטור הימני : עדויות של ניצולי שואה (המכללה האקדמית אחווה, תש"ס 2000)
מסד : מאסף לענייני ספרות והוראתה <שנתון> (מס"ד-מרכז ספרות, ספרות ילדים ודידקטיקה, המכללה האקדמית לחינוך "אחווה") < 8 גיליונות 2003 – 2010)
אליעזר שטיינבארג: אַן אָפּקלײַב פֿון זײַנע ווערק פֿאַר קינדער - מבחר מיצירותיו לילדים ביידיש, עריכה ואחרית דבר: עדינה בר-אל, איורים: נורית יובל. הוצאת "צור-אות", ירושלים תשע"ד - 2013.
הערות שוליים

↑  תמר רותם, "אף על פיל": אסופה נדירה של שירי ילדים שתורגמו מיידיש, באתר הארץ, 5 באוגוסט 2012
↑  סומליו"ן.
↑  בני מר, אנחנו לבושים בגדים חמים, ובארץ ישראל זורחת שמש אחרי הגשם, באתר הארץ, 22 במרץ 2006
| --- | --- |
בקרת זהויות :  NLI: 987007258094405171  PLWABN: 9810627566105606  BnF: cb16749599g (data)  GND: 137429665  ISNI: 0000 0001 1684 4716  LCCN: n80042340  SUDOC: 250331888  VIAF: 90790845   WorldCat (עם VIAF): 90790845
פומת פלורידה

| פומת פלורידה |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פומה
מין:: פומת ההרים
תת־מין:: פומת פלורידה
שם מדעי
 Puma concolor coryi ‏(סופר), 1792
תחום תפוצה


פומה מהלכת בפלורידה
פומת פלורידה בטבע
ראש של פומת פלורידה
פומה על עץ
פומת פלורידה (שם מדעי: Puma concolor coryi; שם שגוי נפוץ פנתר פלורידה) הוא תת-מין של הפומה, השוכן ביערות ובביצות דרום פלורידה בארצות הברית. בעבר שכן בכל המרחב שבין פלורידה עד לואיזיאנה כולל מדינות מפרץ מקסיקו וארקנסו. כיום מצוי בטבע רק בקצה הדרום מערבי של פלורידה.
תת-המין נמצא בסכנת הכחדה חמורה ונכון ל-2016 מצוי בשתי שמורות טבע בלבד: הפארק הלאומי אוורגליידס ומרכז השימור Big Cypress שבפלורידה. בשנת 2013 הוערך שנותרו כ-160 פרטים בלבד.
תיאורו

זהו תת-מין בעל צבע חום צהבהב, מנומר מלידה בכתמים שחורים (בצעירותו) או חומים בהירים (בבגרותו). בדרך כלל בעל צבע עיניים כחול. הזכרים כבדים וגדולים מהנקבות ומשקלם יכול להגיע עד כ-73 ק"ג. משקל הנקבות הבוגרות 29–45.5 ק"ג. לפומה בטן תחתונה של בצבע לבן-קרמי, זנב ואוזניים שחורים בקצותיהם. אורכו הכולל (מהזנב) 1.8–2.2 מטר וגובה כתפיו 60–70 ס"מ. לפומת פלורידה אין את היכולת לשאוג, ובמקום זאת משמיע מגוון צלילים הכוללים שריקות, ציוצים, נהמות, צפצופים וקולות גרגור.
סיווג טקסונומי

פומת פלורידה נחשבת מזה זמן לתת-מין ייחודי של פומה, Puma concolor coryi, אחד מ-32 תת-מינים של פומה המוכרים למדע.
פומת פלורידה מוגנת מצייד חוקי מאז 1958, ומופיעה ברשימת המינים בסכנת הכחדה של רשות הדייג וחיות הבר של ארצות הברית מאז 1967, והוספה לרשימת המינים בסכנת הכחדה של ארצות הברית ב-1973. עם זאת כיום מצב השימור שלה אינו מוגדר.
ניתוח גנטי של הדנ"א המיטוכונדריאלי גילה כי ההבדלים בין תת-מין זה לתת-מינים אחרים של הפומה קטנים ביותר. בהתבסס על ניתוח זה נראה כי יש לסווג את פומת פלורידה ותת מינים נוספים כמשתייכים לתת-מין אחד של פומה צפון אמריקאית Puma concolor couguar.
על אף ממצאים אלה הוא עדיין מופיע ברישומים ובמחקרים כולל אלה העוסקים בשימורו, כתת-מין נפרד Puma concolor coryi. בתגובה להצעה לבטל את מעמדו הטקסונומי כתת-מין ייחודי נטען על ידי מרכז השימור של פומת פלורידה כי סוגיית הסיווג הטקסונומי טרם הוכרעה באופן חד משמעי.
תזונה

פומת פלורידה היא טורף הניזון ממגוון רחב של בע"ח קטנים כגון ארנבות בר, עכברים, ציפורי מים, אך גם בע"ח גדולים כגון חסידות, איילים, פקארי ולעיתים אף אליגטורים. עונת הצייד של הפומה מושפעת במידה רבה מההתנהגות של טרפו, ובמיוחד הצבי. הצבאים פעילים בלילה מה שמגביר את הצלחת הפומה בצייד היות שהוא טורף לילי.
חיים מוקדמים

גורי הפומה נולדים בדרך כלל במחילות הנחפרות על ידי אימהותיהם, בדרך כלל בסבך שיחים. מיקומן של המחילות מושפע ממגוון גורמים הכוללים את זמינות הטרף ונצפו בסביבות מגוונות בהתאם לכך.
הגורים מבלים את 6–8 השבועות הראשונים של חייהם במחילות אלה, כשהם תלויים לחלוטין באמם. ב-2 - 3 שבועות הראשונים האם מבלה במאורה ומניקה את הגורים, לאחר מכן היא מבלה זמן רב יותר מחוץ למאורה על מנת לתפוס טרף להזין את הגורים.
ברגע שהגורים בוגרים דיים לצאת מהמאורה הם יצטרפו לצייד בחברת אמם. מפגשים בין פומות זכרים ונקבות אינם שכיחים מאחר ששני המינים נמנעים בדרך כלל ממגע מחוץ לשעת ההזדווגות. הגורים מתחילים לצוד ביחד עם אמם כאשר הם בני חודשיים לערך, והופכים לעצמאיים בגיל שנתיים כשהם מתחילים לחיות ולצוד בגפם.
איומים

לפומת פלורידה יש אויב טבעי מלבד האדם – האליגטור האמריקאי. האיום הגדול ביותר להשרדות הפומה מלבד טריפה וצייד לא חוקי הוא צמצום ופרגמנטציה של שטחי המחיה לאיים מבודדים בשל פעילות אנושית. הצייד וצמצום שטחי המחיה של הפומה שהיה נפוץ בעבר באזורים נרחבים הביאו לכך שכיום האוכלוסייה המצומצמת מרוכזת בשטח קטן בדרום פלורידה. דבר זה יצר אוכלוסייה קטנה ומבודדת ורביית קרובים המביאה לפגמים גנטיים ובעיות רפואיות שונות בקרב הפומות.
2 גורמי התמותה המרכזיים של פומות הם כתוצאה מפגיעת רכבים ותוקפנות טריטוריאלית הדדית בין זכרים. פומות פצועות נלקחות לרוב לטיפול ולשיקום בשמורת וייט-אוק בפלורידה שם הם מטופלים במטרה להשיבם בחזרה לסביבת המחיה הטבעית.
הפיתוח הנרחב בפלורידה ונהר הקלוסהצ'י מהווים מחסום להתפשטות האוכלוסייה. בעוד שהזכרים נודדים למרחקים בחיפוש אחר שטחי מחיה פנויים, הנקבות נוטות להישאר קרובות לשטחי המחיה של אימהותיהם. משום כך הם אינם מצליחים להתפשט בהצלחה ולהגדיל את שטח מחייתם.
גורמי תמותה נוספים > מחלות

ניתוח אנטיגנים מפרטים נבחרים הראה עדות לנוכחות של FIV (נגיף הכשל החיסוני בחתול), וPLV) Puma Lentivirus) בחלק מהפרטים.
ב-2002-2003 נתגלה בשני פרטים וירוס לוקמיית חתולים FeLV.
ה-FeLV הוא נגיף לתלי ולפיכך נעשה ניסיון לחסן את האוכלוסייה כנגדו על מנת למנוע את התפשטותו לפרטים נוספים. בין השנים 1990-2007 נצפתה עלייה בקרב הפרטים הנגועים בנגיף. על אף שלא שנצפו מקרים חדשים של הדבקות קיים החשש להתפרצות מחודשת של הנגיף.
גורמי תמותה נוספים > כימיקלים

חשיפה למגוון רחב של כימיקלים בסביבה גרמו לפגיעה בפוריות של הפומות. רמות דומות של אסטרדיול בקרב זכרים ונקבות של המין מצביעות ככל הנראה על פמיניזציה של הזכרים עקב חשיפה לחומרי הדברה.
זכרים נקביים הם בעלי סיכוי מועט להפרות נקבות, מה שמהווה איום משמעותי לתת המין שאוכלוסייתו מצומצמת ביותר וסובל מרביית קרובים.
גורמי תמותה נוספים > דלדול גנטי

מכל תת-המינים של הפומה, לפומת פלורידה יש את השונות הגנטית הנמוכה ביותר. האוכלוסייה הקטנה של הפומה גורמת לשיעורים גבוהים של רביית קרובים הגורמת לפגמים גנטיים הכוללים טמירות אשכים, בעיות קרדיולוגיות ומערכת חיסונית מוחלשת.
אפקט שלילי נוסף של רביית קרובים היא שהיא מפחיתה את השונות הגנטית, ובכך מגבירה את דלדול הגנים באוכלוסייה. בין המאפיינים המורפולוגיים השכיחים כתוצאה מפגמים גנטיים הם קרחות שיער וזנבות מפותלים. 
השכיחות של קרחות שיער בקרב פומת פלורידה מגיעה ל-94%, בהשוואה לתת מינים אחרים של פומה (9%). השכיחות של זנבות מפותלים מגיעה ל-88% בהשוואה לכ-27% בלבד בתת-מינים אחרים.
הפתרון המוצע לבעיית דלדול הגנים באוכלוסיית הפומה היא להחדיר לאוכלוסייה את פומת טקסס על מנת להגביר את המגוון הגנטי.
גורמי תמותה נוספים > פגיעה מרכבים

פומות פלורידה משוטטות בשטח בטווח של 190–500 קמ"ר. בטווחים אלה ישנם כבישים רבים אותם חוצים הפומות לעיתים קרובות והם מועדים להיפגע מרכבים חולפים.
האמצעים להפחית את שיעור הפגיעה מרכבים כוללים הגדרת אזורים בעלי הגבלת מהירות לילית, שולי דרכים מורחבים שימוש במחזירי אור ופסי הרעדה.
שיטה נוספת להפחתת ההתנגשויות היא יצירה של "מסדרונות ירוקים". מסדרונות ירוקים הם שטחים המדמים סביבה טבעית ומאפשרים מעבר בטוח של בעלי החיים מתוך הנחה שבעלי החיים יעדיפו מעבר במסדרונות ירוקים ולא בכביש מאחר שהוא מאפשר מקום מסתור (לטורף או טרף) והוא בטוח יותר לחציה.
מצב שימור

בעבר הוגדר תת-המין תחת סיווג CE (רשימת מינים בסכנת הכחדה חמורה) על ידי ה-IUCN. אך מאז 2008 הוא אינו רשום.
מאמצי השימור הנוכחיים מתמקדים באוכלוסייה הילידית בפלורידה. המשימה אינה פשוטה. "יחידת רבייה" של הפומה הכוללת זכר ו-2–5 נקבות זקוקים למרחב מחיה רציף – של כ-500 קמ"ר. אוכלוסייה של 240 פרטים תהיה זקוקה לפיכך ל-21,000–31,000 קמ"ר. עם זאת נכון ל-2006 רק 9,800 קמ"ר היו זמינים כמרחב מחיה עבור הפומות. בנוסף לכך יש צורך בהגדלה ניכרת של האוכלוסייה על מנת להימנע מרביית קרובים ולהגביר את המגוון הגנטי.
פומת פלורידה מהווה את ספינת הדגל של מאמצי השימור בפלורידה בשל חשיבותו במארג האקולוגי הכולל באזור.
ההחדרה של 8 נקבות של תת-מין קרוב, פומה טקסס, לאוכלוסיית הפומה הוכתרה בהצלחה והביאה להפחתה משמעותית בשיעורי רביית הקרובים. אחד מהיעדים של מאמצי השימור הוא לבסס 2 אוכלוסיות נוספות בשטחי המחיה ההיסטוריים של הפומה – אולם יעד זה נתקל בקשיים פוליטיים למימושו.
הערות שוליים

↑  הפומה שייכת לסוג אחר מהפנתר
| --- | --- |
בקרת זהויות :  NLI: 987007546747105171  LCCN: sh93008299
פאנדנגו (מתאבק)

| --- | --- |

פאנדנגו, אפריל 2016
 לידה:  22 ביולי 1981 (בן 43) פורטלנד, מיין, ארצות הברית
 שם במה:  פאנדנגו ג'וני קורטיס ג'ונתן הסאנדרגון הפורטוגזי
 משקל:  11 ק"ג
 גובה:  1.93 מטר
 מקום מגורים:  פורטלנד, מיין, ארצות הברית
 לאום:  אמריקאי
 קריירה מקצוענית:  ספטמבר 1999 – הווה (כ־25 שנים)
 מאמנים:  קילר קובלסקי Deep South Wrestling ביל דמוט Florida Championship Wrestling לואיס הוטצ'ין
 ליגות:  Impact Wrestling
קרטיס ג'ונתן האסי (באנגלית: Curtis Jonathan Hussey; נולד ב-22 ביולי 1981) הוא מתאבק אמריקאי, המופיע בארגון ההיאבקות Impact Wrestling. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה פאנדנגו.
האסי החל את קריירת ההיאבקות שלו בשנת 1999. הוא הופיע במספר ארגוני היאבקות עצמאיים בניו אינגלנד, שבמסגרתם זכה במספר אליפויות יחידים: אליפות ניו אינגלנד של PLW, האליפות הצפון מזרחית במשקל כבד של PWF, אליפות ניו אינגלנד של NCW, ובמספר אליפויות זוגות: פעמיים באליפות הזוגות הצפון מזרחית של PWF ביחד עם קן פיניקס ופעם אחת באליפות הזוגות של NCW ביחד עם דמיאן יוסטון.
בשנת 2006, האסי חתם על חוזה פיתוח ב-WWE ונשלח ישירות לארגון הפיתוח שלו באותה התקופה, Deep South Wrestling‏ (DSW). שנתיים לאחר מכן בחודש יוני, הוא הועבר לארגון פיתוח אחר בשם Florida Championship Wrestling‏ (FCW), שבו הספיק לרשום שתי תקופות כהונה כאלוף הזוגות של FCW, האחת עם טיילר רקס והאחרת עם דריק בייטמן. בדצמבר 2010, הוא השתתף בעונה הרביעית של התחרות NXT תחת שם הבמה ג'וני קרטיס, ואף זכה בה במרץ 2011.
בשנת 2013, האסי מיתג את דמותו מחדש, הפעם בתור פאנדנגו, דמות של רקדן. לאורך הזמן, קהל המעריצים של ה-WWE החל לשיר ולרקוד לצלילי מנגינת הכניסה שלו לזירה, מה שגרם לדמותו לנסיקה מהירה בזמן קצר ולחשיפה מוגברת, כאשר מנגינת הכניסה שלו טיפסה למעלה בטבלאות האייטונס. בשנת 2016, הוא הקים את הצמד בריזנגו ביחד עם טיילר בריז, כשהשניים זכו באליפות הזוגות של NXT באוגוסט 2020.
אליפויות והישגים

הישגים בארגון ההיאבקות Eastern Wrestling Alliance - EWA
אליפות הזוגות של EWA (פעמיים)  - עם קמיקזה (1) ובריאן בלאק (1)
הישגים בארגון ההיאבקות Florida Championship Wrestling - FCW
אליפות הזוגות של FCW (פעמיים)  - עם טיילר רקס (1) ודריק בייטמן (1)
הישגים בארגון ההיאבקות Northeast Championship Wrestling - NCW
אליפות ניו אינגלנד של NCW (פעם אחת)
אליפות הזוגות של NCW (פעם אחת)  - עם דמיאן יוסטון
הישגים בארגון ההיאבקות Power League Wrestling - PLW
אליפות ניו אינגלנד של PLW (פעם אחת)
הישגים בארגון ההיאבקות Premier Wrestling Federation - PWF
האליפות הצפון מזרחית במשקל כבד של PWF (פעמיים)
אליפות הזוגות הצפון מזרחית של PWF (פעמיים)  - עם קן פיניקס
הישגים במגזין ההיאבקות Pro Wrestling Illustrated - PWI
PWI דירג אותו במקום ה-59 מתוך 500 המתאבקים הטובים ביותר לשנת 2015
הישגים בארגון ההיאבקות South Coast Championship Wrestling - SCCW
אליפות במשקל קל של SCCW (פעם אחת)
הישגים בארגון ההיאבקות World Wrestling Entertainment - WWE
אליפות הזוגות של NXT (פעם אחת)  - עם טיילר בריז
NXT (עונה רביעית)
עץ הכסף

עץ כסף מתקופת שושלת האן. נמצא כיום במוזיאון המורשת של הונג קונג (אנ').
במיתולוגיה הסינית, עץ הכסף (בסינית: 搖錢樹) הוא עץ קדוש, שלפי האמונה, יכול להביא כסף והון לעם, והוא מהווה סמל של שפע, אצילות והנאה. ניתן לייחס את עץ הכסף לחברות פרימיטיביות. בעוד שעצי הכסף עשויים להיגזר ממיתוס עץ השמש הקשור לגן עדן, למטבעות יש קשר בין גן עדן לשפע חומרי. על פי הנרטיבים ההיסטוריים הקיימים, המושג "עץ הכסף" הופיע לראשונה לכל המאוחר בתקופת שושלת האן. עצי כסף מברונזה יצוקה וכלי חרס מזוגגים ירוקים מהווים תכונה בולטת בקברים שנמצאו בסצ'ואן המתוארכים לתקופת שושלת האן.
סיפור עממי אחד מספר על פסל שהניח כסף מזויף על גבי עצים רק בכדי להערים על תושבי הכפר לכרות את העצים עבורו. עם זאת, לפי סיפור עממי זה, תושבי הכפר סירבו לבקשת הפסל לאחר שהאמינו שהעץ הוא עץ קדוש. כמו כן, תושבי הכפר הזהירו את הפסל שאם יכרות או יפגע בעץ הוא יקולל. בסוף הסיפור העממי, תושבי הכפר נותנים שוחד לפסל בכדי שלא יפגע בעץ.
עץ הכסף מופיע במהלך חגיגות ראש השנה הסיני.
לקריאה נוספת

"Money tree", in: Abe, Stanley K. (2002), Ordinary images, University of Chicago Press, pp. 35 sq, ISBN 0-226-00044-3